Diari Oficial de la Generalitat Valenciana


Sumari del DOGV 10721, del 30-12-2024 (2024/13074)

RESOLUCIÓ de 20 de desembre de 2024, per la qual es resol el procediment per a la concessió de subvencions previstes en l'Orde 7/2023, de 29 de novembre, de la Conselleria d'Innovació, Indústria, Comerç i Turisme, per la qual s'aproven les bases reguladores per a la concessió de subvencions de suport a la realització d'esdeveniments per a la transformació digital convocades per Resolució de 15 de juliol per a l'exercici pressupostari 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10998

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13216

CVE
:   NUXA-Q-7925-04508

Data del document
:   20-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * telecomunicació

*Antecedents*  de fet

Primer. Per Orde 7/2023, de 29 de novembre, de la Conselleria d'Innovació, Indústria, Comerç i Turisme (DOGV 9744, 12.12.2023), es van aprovar les bases reguladores per a la concessió de subvencions de suport a la realització d'esdeveniments per a la transformació digital convocades per Resolució de 15 de juliol per a l'exercici pressupostari 2024.

D'acord amb la convocatòria les subvencions es concediran amb càrrec als pressupostos de la Generalitat per a l'exercici 2024, línia: S1135, denominada: Suport a la realització d'Esdeveniments de Transformació Digital, per un import global màxim: 100.000,00 euros.

Segon. De conformitat amb l'article 14 de l'Orde 7/2023, la comissió d'avaluació s'ha reunit el dia 18 de novembre de 2024 emetent, després de l'estudi i avaluació de les sol·licituds presentades d'acord amb els criteris objectius d'atorgament especificats en l'article 10 de la mencionada orde, d'acord amb els criteris de valoració del resolc nové de la convocatòria i tenint en compte la disponibilitat pressupostària, la valoració provisional.

Per resolució del 19 de novembre de 2024, del director general d'Innovació, a la vista de la proposta de la comissió de valoració, es va fer pública la Resolució Provisional en la pàgina web de la Direcció General d'Innovació, indicant que els interessats podrien formular al·legacions en el termini de deu dies naturals des de l'endemà de la publicació.

Tercer. De conformitat amb l'article 14 de l'Orde 7/2023, i a la vista que no hi ha hagut al·legacions a la resolució provisional, i en conseqüència cap canvi relatiu al ratificat per la comissió d'avaluació reunida en data 18 de novembre de 2024, s'eleva a definitiva la proposta de resolució provisional de les ajudes adjudicades per a la seua efectiva aprovació i publicació.

Considerant el manifestat en els paràgrafs anteriors, i d'acord amb el que es disposa en l'article 16 de l'Orde 7/2023, les subvencions concedides es faran públiques pels mitjans electrònics i en el *Diari Oficial de la Generalitat Valenciana*, amb expressió de la convocatòria, el programa, el crèdit pressupostari al qual s'imputen, el beneficiari/a, la quantia concedida i la finalitat o finalitats de la subvenció.

*Fonaments de dret*

Primer. De conformitat amb el resolc octau i següents i l'article 14 i següents de l'Orde 7/2023, s'eleva la resolució definitiva de concessió de les ajudes.

Segon. Per a dictar la present resolució és competent la persona titular de la Conselleria d'Innovació, Indústria, Comerç i Turisme, en virtut del que s'establix en el punt 1 del resolc dècim de la Resolució de 15 de juliol de 2024, de la Consellera d'Innovació, Indústria, Comerç i Turisme (DOGV 9923, 27.08.2024), per la qual es convoquen estes ajudes per a l'exercici pressupostari 2024.

Per tot això,

RESOLC

*Primer*

Concedir les subvencions relacionades en l'annex I de la present resolució, a les entitats, corporacions, associacions professionals i empresarials així com el sector públic instrumental de la Generalitat Valenciana, destinades a la realització d'esdeveniments de transformació digital per a la convocatòria corresponent a l'exercici pressupostari 2024 pels corresponents imports, amb càrrec a la línia d'Actuació S1135 denominada «Suport a la realització d'esdeveniments de transformació digital», per un import global màxim: 100.000,00 euros.

*Segon*

Donar per denegades les sol·licituds relacionades en l'annex II de la present resolució pels motius que s'especifiquen en este.

*Tercer*

Donar publicitat al llistat definitiu, elevat per la comissió d'avaluació, de les sol·licituds concedides i denegades, tal com es disposa en l'annex que s'acompanya a la present resolució, mitjançant la seua publicació en l'apartat «tauler d'anuncis» en la pàgina web de la Subdirecció General per a d'Estratègia, Planificació i Coordinació:

<https://cindi.gva.es/va/web/sociedad-digital/ajudes-formacio-ia>  i en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar potestativament recurs de reposició, en el termini d'un mes, a comptar des de l'endemà de la seua publicació o notificació, d'acord amb el que establixen els articles 112,114, 115,123 i 124 de la Llei 39/2015, d'1 d'octubre, del procediment administratiu comú de les administracions públiques o recurs contenciós administratiu davant la Sala Contenciosa-Administrativa del Tribunal Superior de Justícia de la Comunitat Valenciana en el termini de dos mesos, computat en els mateixos termes, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

Alacant, 20 de desembre de 2024

(R 13.1 Resolució 30 setembre 2024; DOGV 9951, 04.10.2024)

Jerónimo Mora Pascual

Secretari autonòmic d'Innovació

Esta disposició conté annexos. Consulteu-ne la versió en PDF.